Apespinnere

Eupterotinae
 Panacelinae
 Striphnopteryginae

Apespinnere (Eupterotidae) er en gruppe av sommerfugler som hører til overfamilien spinnere (Bombycoidea). De er nært beslektet med påfuglspinnerne (Saturniidae). Disse store, hårete sommerfuglene lever i tropene i den gamle verden, dessuten et par sjeldne arter i Sør-Amerika.

 Utseende 
Middelsstore til store (vingespenn 25 – > 100 mm), som oftest brune sommerfugler, men noen er mer fargerike med innslag av gult og rødt. Hunnene er større enn hannene. Kroppen er forholdsvis lang og mer eller mindre sylindrisk, hodet ganske lite og knapt synlig ovenfra. Antennene er temmelig korte, 1/4 – 1/3 av forvingelengden, fjærformede hos hannene og trådformede hos hunnene. Vingene er vanligvis lysebrune med en eller flere mørkere tverrlinjer. De er kledt delvis med oppstående skjell som gir dem et "rufsete" utseende. Forvingene er brede og mer eller mindre trekantede, framhjørnet kan være helt avrundet eller trukket ut til en krok. Bakvingene er brede og trekantede til halvsirkelformede. Beina er ganske korte. Larvene er tett kledt med lange hår.
Slekten Melanothrix utmerker seg ved å være ganske slankt bygde. De kan minne om dagsommerfugler, men skiller seg fra disse ved å ga tråd- eller fjærformede antenner.

 Levevis 
De hårete larvene lever vanligvis på busker og trær, selv om enkelte ser ut til å leve av gress. Hos mange arter lever de selskapelig, i alle fall når de er unge. I likhet med andre spinnere (Bombycoidea) har larvene ofte neslehår (utricaria), som kan skape stor irritasjon om man får dem på huden. De voksne sommerfuglene flyr om natten og kommer gjerne til lys. Som de fleste medlemmer av Bombycoidea har de reduserte munndeler og tar ikke næring til seg.
 Skadedyr 
Noen arter kan gjøre en del skade i treplantasjer, særlig eukalyptus, ved å snaugnage trærne. Den indiske arten Nisaga simplex lever på ulike gress og kan gjøre betydelig skade på ris.
 Systematisk inndeling 
Den systematiske inndelingen av denne familien er preget av ekstremt mange monotypiske slekter (slekter som bare omfatter én art). Det er sannsynlig at en revisjon av gruppen vil føre til at tallet på slekter blir betydelig redusert.

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien apespinnere, Eupterotidae – totalt ca. 300 arter fordelt på 80 slekter
 Underfamilien Eupterotinae
 Slektsgruppen Janini
 Acrojana sciron (Druce, 1888)
 Camerunia orphne (Schaus, 1893)
 Drepanojana fasciata Aurivillius, 1893
 Epijana cosima (Plötz, 1880)
 Gonojana dimidiata Aurivillius, 1893
 Slekten Hemijana Aurivillius, 1901 - to arter
 Slekten Hoplojana Aurivillius, 1901 - to arter
 Slekten Jana Herrich-Schäffer, 1854 - to arter
 Slekten Stenoglene Felder, 1874 - tre arter
 Urojana eborea Gaede, 1915
 Viana velutina Walker, 1869
 Slektsgruppen Tissangini - bare én art:
 Tissanga pretoriae (Distant, 1892)
 Slektsgruppen Eupterotini
 Apha subdives Walker, 1855
 Apona caschmirensis (Kollar, 1844)
 Cyrtojana trilineata Aurivillius, 1911
 Dreata hades Walker, 1855
 Slekten Eupterote Hübner, 1820 - 15 arter
 Ganisa postica Walker, 1855
 Janomima mariana (White, 1843)
 Lasiomorpha noakesi Joicey & Talbot, 1916
 Lichnopteryx despecta (Felder, 1874)
 Marmaroplegma paragarda Wallengren, 1860
 Melanothrix nymphaliaria (Walker, 1866)
 Slekten Neopreptos Draudt, 1930 - to arter
 Nisaga simplex Walker, 1858
 Palirisa lineosa (Walker, 1855)
 Pandala dolosa Walker, 1855
 Parajana gabunica (Aurivillius, 1892)
 Phyllalia patens (Boisduval, 1847)
 Poloma angulata Walker, 1855
 Preptos oropus Schaus, 1892
 Preptothauma oxydiata Draudt, 1931
 Pseudoganisa currani Schultze, 1910
 Pseudojana incandescens (Walker, 1855)
 Sarmalia radiata Walker, 1866
 Striphnopteryx edulis (Boisduval, 1847)
 Teratojana flavina Hering, 1937
 Trichophiala devylderi Aurivillius, 1879
 Slektsgruppen Cotanini
 Slekten Cotana Walker, 1865 - fem arter
 Melanergon vidua (Walker, 1865) 
 Paracydas biagi Bethune-Baker, 1908
 Eupterotinae, slektsgruppe usikker:
 Slekten Phiala Wallengren, 1860 - fire arter
 Underfamilien Panacelinae – ganske små arter, Australia, bare en slekt:
 Slekten Panacela Walker, 1865 - tre arter
 Underfamilien Hibrildinae - bare én art:
 Hibrildes norax Druce, 1888
 Underfamilie usikker:
 Calapterote butleri Bethune-Baker, 1910
 Euchera cunina (Cramer, 1780)
 Paramarane pulchra Bethune-Baker, 1910
 Rarisquamosa arfaki Bethune-Baker, 1910

 Kilder 
 Carter, D. (1994) Sommerfugler fra hele verden. Teknologisk Forlag. ISBN 82-512-0438-0
 Moths of Borneo, Eupterotidae. 
 Markku Savela's Lepidoptera and some other life forms: Sjekkliste over artene. Hentet 2.10. 2012.

 Eksterne lenker 

 Moths of Borneo, Eupterotidae. 
 Australian Moths Online, Eupterotidae 


Kategori:Sommerfugler
Kategori:Sommerfugler formelt beskrevet i 1892
Kategori:Dyr formelt beskrevet av Charles Swinhoe

uk:Шовкопряди похідні